मि‍ट्टी का कच्चा मकान था। बाहरी दीवार पर गोबर से लि‍पाई कर सुन्दर रूप दि‍या था घर को। घर के बाहर बैठने के लि‍ए मि‍ट्टी का पिण्डा बनाया था। यह थोड़ी सी ऊँची जगह होती है घरों के बाहर जहाँ आराम से बैठा जा सके। साफ-सुथरे आँगन के कि‍नारे कई पेड़ लगे थे। घर पर एतवा नहीं था। उसके बच्चे ने बताया कि‍ नदी की तरफ गए हैं बाबा। हमलोग उधर ही जाने लगे तभी एतवा आता दि‍खा। देखते ही 'जोहार' कहकर स्वागत कि‍या ऐतवा ने। सहज, स्वच्छ मुस्कहराहट खि‍ली थी होंठों पर। पूछा- कहाँ आएँ हैं आपलोग। हमने बताया कि‍ राँची से आए हैं और आपसे बात करना चाहते हैं। बहुत खुश हुआ एतवा। मैं सारे पेड़ देखकर पहचानने की कोशि‍श कर रही थी कि‍ कौन-कौन से फल-फूल के पेड़ है। देखा महुआ के कई पेड़ थे। महुआ हम सब जानते ही हैं।